Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó alapképzési szakok, illetve a felsőoktatásról szóló 1993. évi LXXX. törvény szerinti főiskolai
Paragraph Index: 2813

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 25- 30 kredit történettudományi, irodalomtudományi, művelődéstudományi és kulturális antropológiai/néprajzi ismeretek 8.2. A szakmai törzsanyag kötelező ismeretkörei: 35-45 kredit térségspecifikus földrajzi ismeretek; a függetlenné válás folyamata, annak európai előzményei és szellemi előkészületei; a fiatal államok társadalomszerkezete, etnikai és szociális problémák; a szubkontinensen belüli fegyveres konfliktusok; nagyhatalmak jelenléte, befolyása Latin-Amerikában; a térség gazdasági és politikai integrációjának tradíciói, új formái; a nemzettudat formálódása, sokszínű és sokszintű identitás; változatok identitásépítésre a szubkontinensen; szellemi és politikai áramlatok Latin-Amerikában, különös tekintettel a modernizmusra és a populizmusra; spanyol/portugál nyelvű irodalom Latin-Amerikában; a portugál és a spanyol nyelv sajátosságai Latin-Amerikában; magyarok Latin-Amerikában. 8.3. A szakmai törzsanyag kötelezően választható ismeretkörei: 45-50 kredit differenciált szakmai ismeretek: 25-30 kredit a prekolumbián időszak társadalmai, művészeti emlékei; a karibi kultúra kérdései; felzárkózási teóriák és politikai kísérletek Latin-Amerikában; Latin-Amerika a magyar diplomácia tükrében, Magyarország a latin-amerikai diplomaták szemével; latin-amerikai filmművészet; fordítói ismeretek; az etnikai sokszínűség néprajzi, kulturális antropológiai vetületei; diplomamunka: 20 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes